b'\n_START_ARTICLE_\nBelluno (pokrajina)\n_START_SECTION_\nZgodovinske zanimivosti\n_START_PARAGRAPH_\nPod Avstrijsko oblastjo (1815 - 1866) je pokrajina do\xc5\xbeivela mo\xc4\x8dan porast prebivalstva, kar je v kratkem privedlo do potrebe po izseljevanju. Avstro-Ogrska je bila v polnem elanu z graditvijo \xc5\xbeeleznic in delovna sila iz Bene\xc4\x8dije in Furlanije je bila dobrodo\xc5\xa1la. Belun\xc4\x8dani, ki so hodili delat v oddaljene avstrijske de\xc5\xbeele, so se imenovali "ezanpon\xc3\xa0ri" in so "hodili na ezanp\xc3\xb2n"; ta beseda je pozneje pri\xc5\xa1la v rabo tudi za vsako vrsto izseljenstva, \xc4\x8deprav je "ezanp\xc3\xb2n" bila le popa\xc4\x8denka nem\xc5\xa1ke besede eisenbahn (\xc5\xbeeleznica).'